section_heading: Radnja
paragraph_text: U uvodnoj sekvenci, Bond uništava bazu meksičkih narko-dilera plastičnim eksplozivom te likvidira ubojice poslane da ubiju njega. Priča filma počinje u Miamiju, na Floridi, SAD, s agentom CIA-e Felixom Leiterom koji dostavlja Bondu poruku od M da nadgleda Aurica Goldfingera. Bond razotkriva Goldfingera kako vara na kartama uz pomoć svoje asistentice Jill Masterson, koja mu radiom javlja koje karte ima njegov protivnik. Nakon što mu je poremetio shemu i prislio ga da izgubi, Bond i Jill počinju voditi ljubav u njegovom apartmanu. Nakon toga, kako Bond donosi svježi šampanjac iz kuhinje, obara ga Oddjob, Goldfingerov korejski sluga, dok je Jill ugušena nakon što su je cijelu prekrili zlatom.